31989D0503
L 247/22
JURNALUL OFÍCIAL AL UNIUNII EUROPENE
DECIZIA COMISIEI
din 18 iulie 1989
privind stabilirea certificatului pentru reproducătorii porcini de rasă pură, pentru sperma, ovulele și embrionii acestora
(89/503/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva Consiliului 88/661/CEE din 19 decembrie 1988 privind normele zootehnice care se aplică animalelor de reproducție din specia porcină (1), în special articolul 5 și 6 alineatul (1) liniuța a cincea,
întrucât este necesar să se stabilească datele care trebuie menționate în certificat; întrucât este necesar să se stabilească un model de certificat, precum și condițiile în care datele pot fi reluate în documentația care însoțește reproducătorii porcini de rasă pură, sperma, ovulele și embrionii acestora;
întrucât măsurile prevăzute de prezenta decizie sunt în conformitate cu avizul comitetului zootehnic permanent,
ADOPTĂ PREZENTA DECIZIE:
Articolul 1
(1) În certificatul pentru reproducătorii porcini de rasă pură se menționează următoarele date:
-
organismul care eliberează certificatul;
-
numele registrului genealogic;
-
numărul de înregistrare în registrul genealogic;
-
data eliberării certificatului;
-
sistemul de identificare;
-
identificarea;
-
data nașterii;
-
rasa;
-
sexul;
-
numele și adresa crescătorului;
-
numele și adresa proprietarului;
-
ascendență:
Tatăl
Bunicul
Bunica
Registrul genealogic nr.
Registrul genealogic nr.
Registrul genealogic nr.
Mama
Bunicul
Bunica
Registrul genealogic nr.
Registrul genealogic nr.
Registrul genealogic nr.
(2) Rezultatele controalelor de performanță și rezultatele actualizate (specificându-se originea acestora) ale evaluării valorii genetice referitoare la animalul propriu-zis și la părinții și bunicii acestuia sunt menționate în certificat.
Articolul 2
Datele prevăzute la articolul 1 pot fi indicate:
1.
sub formă de certificat conform modelului prezentat la anexa 1;
2.
în documentația care însoțește reproducătorul porcin de rasă pură. În acest caz, autoritățile competente trebuie să autentifice datele menționate la articolul 1 și indicate în aceste documente prin formula următoare:
„Subsemnatul certific că aceste documente cuprind datele menționate la articolul 1 din Decizia Comisiei 89/503/CEE”.
Articolul 3
Referitor la sperma reproducătorilor porcini de rasă pură, certificatul trebuie să conțină următoarele date:
-
toate datele prevăzute la articolul 1 cu privire la masculul de la care provine sperma;
-
informații care să permită identificarea spermei, data recoltării, numele și adresa organismului care a colectat sperma precum și ale destinatarului.
Articolul 4
Datele prevăzute la articolul 3 pot fi indicate:
1.
sub formă de certificat, conform modelului prezentat la anexa II;
2.
în documentația care însoțește sperma reproducătorului porcin de rasă pură. În acest caz, autoritățile competente trebuie să autentifice datele menționate la articolul 3 și indicate în aceste documente prin formula următoare:
„Subsemnatul certific că aceste documente cuprind datele menționate la articolul 3 din Decizia Comisiei 89/503/CEE”.
Articolul 5
Referitor la ovulele reproducătorilor porcini de rasă pură, certificatul trebuie să conțină următoarele date:
-
toate datele prevăzute la articolul 1 cu privire la scroafa de la care provin ovulele;
-
informații care să permită identificarea ovulelor, data recoltării, precum și numele și adresa organismului care a colectat ovulele și a destinatarului.
Dacă paietele conțin mai multe ovule, acest lucru trebuie precizat în mod clar. În plus, aceste ovule trebuie să aibă aceeași filiație.
Articolul 6
Datele prevăzute la articolul 5 pot fi indicate:
1.
sub formă de certificat conform modelului prezentat la anexa III;
2.
în documentația care însoțește ovulele reproducătorului porcin de rasă pură. În acest caz, autoritățile competente trebuie să autentifice datele menționate la articolul 5 și indicate în aceste documente prin formula următoare:
„Subsemnatul certific că aceste documente cuprind datele menționate la articolul 5 din Decizia Comisiei 89/503/CEE”.
Articolul 7
Referitor la embrionii provenind de la reproducătorii porcini de rasă pură, certificatul trebuie să conțină următoarele date:
-
toate datele prevăzute la articolul 1 cu privire la scroafa donatoare sau la vierul donator;
-
informații care să permită identificarea embrionului, data inseminării sau a fecundării, data recoltării, precum și numele și adresa destinatarului și a organismului care a efectuat recoltarea.
Dacă paietele conțin mai mulți embrioni, acest lucru trebuie precizat în mod clar. În plus, acești embrioni trebuie să aibă aceeași filiație.
Articolul 8
Datele prevăzute la articolul 7 pot fi indicate:
1.
sub formă de certificat, conform modelului prezentat la anexa IV;
2.
în documentația care însoțește embrionii reproducătorului porcin de rasă pură. În acest caz, autoritățile competente trebuie să autentifice datele menționate la articolul 7 și indicate în aceste documente prin formula următoare:
„Subsemnatul certific că aceste documente cuprind datele menționate în articolul 7 al Deciziei Comisiei 89/503/CEE”.
Articolul 9
Prezenta decizie se adresează statelor membre.
Adoptată la Bruxelles, 18 iulie 1989.